คณะกรรมการบริษัทได้แต่งตั้งคณะกรรมการตรวจสอบขึ้น
กำหนดให้มีหน้าที่กำกับดูแลรายงานทางการเงิน
ให้มีการปฏิบัติตามมาตรฐานบัญชีที่เหมาะสมกับการดำเนินธุรกิจ ข้อกำหนดของตลาดหลักทรัพย์ฯ
และกฏหมายที่เกี่ยวข้อง การปฏิบัติตามหลักการบรรษัทภิบาลและจรรยาบรรณ
การประเมินการบริหารความเสี่ยงและการควบคุมภายในให้เหมาะสม มีประสิทธิภาพ
คัดเลือกและแต่งตั้งผู้สอบบัญชี รวมทั้งงานอื่นๆ ที่คณะกรรมการบริษัทได้มอบหมาย

ในปี 2547 คณะกรรมการตรวจสอบ ได้พิจารณาและให้ความเห็นว่า บริษัทฯ
ได้ปฏิบัติตามมาตรฐานการบัญชีของสมาคมนักบัญชีฯ และประกาศตลาดหลักทรัพย์ฯ
ในการรายงานงบการเงินรายไตรมาส และงบการเงินประจำปี 2547
และงบการเงินรวมในเครือฯ
ไม่พบสิ่งที่เป็นสาระสำคัญซึ่งไม่สอดคล้องต่อการปฏิบัติตามหลักการบรรษัทภิบาลที่ดี
มีระบบการควบคุมภายในที่เหมาะสมกับสภาพธุรกิจ
และไม่พบจุดอ่อนที่เป็นสาระสำคัญซึ่งสอดคล้องกับความเห็นของผู้สอบบัญชี
(ดังรายละเอียดตามรายงานของคณะกรรมการตรวจสอบตามแนบ)

รายงานของคณะกรรมการตรวจสอบ ประจำปี 2547

ในรอบปี 2547
คณะกรรมการตรวจสอบได้ปฏิบัติหน้าที่ตามขอบเขตความรับผิดชอบที่ได้รับมอบหมายจากคณะกรรมการบริษัท
ปิโก (ไทยแลนด์) มหาชน จำกัด ได้แก่ การกำกับดูแลตามข้อบังคับว่าด้วยคณะกรรมการตรวจสอบ
รวมทั้งการปฏิบัติตามหลักบรรษัทภิบาลและจรรยาบรรณ โดยมีสาระสำคัญสรุปได้ดังนี้

1.  การกำกับดูแลการดำเนินงานของบริษัทฯ ตามหลักการบรรษัทภิบาลที่ดี
    ได้พัฒนาการกำกับดูแลการดำเนินงานของบริษัทฯ ตามหลักการบรรษัทภิบาล

2.  การกำกับดูแลและสอบทานงบการเงินรายไตรมาสและงบการเงินประจำปี 2547 ของบริษัทฯ
    และงบการเงินรวม
    ได้กำกับดูแลและสอบทานให้ปฏิบัติตามมาตรฐานบัญชีตามพระราชบัญญัติการบัญชี
    และประกาศของคณะกรรมการกำกับหลักทรัพย์และ ตลาดหลักทรัพย์ (ก.ล.ต.) และ ตลท.
    รวมทั้งให้เปิดเผยข้อมูลในงบการเงินอย่างเพียงพอและทันเวลา

3.  การทำรายการที่เกี่ยวโยงกัน
    พิจารณาสอบทานรายการที่เกี่ยวโยงกันที่อาจทำให้เกิดความขัดแย้งทางผลประโยชน์กับบริษัทฯ
    เป็นรายการจริงทางการค้าอันเป็นธุรกิจปรกติทั่วไป ชึ่งบบริษัทถือปฏิบัติตามนโยบาย

4.  การกำกับดูแลการบริหารความเสี่ยง ได้กำกับดูแลให้บริษัทฯ
    มีการบริหารความเสี่ยงตามหลักการที่กำหนดไว้ โดยถือเป็นส่วนสำคัญ
    มีการประเมินการบริหารความเสี่ยงรายไตรมาสตามปัจจัยความเสี่ยง
    โอกาสที่จะเกิดความเสี่ยง ประเมินผลกระทบที่เกิดจาก ความเสี่ยง
    รวมทั้งเสนอแนวทางในการจัดการความเสี่ยงดังกล่าว
    บริษัทฯสามารถบริหารความเสี่ยงได้อย่างน่าพอใจ
    และยังไม่พบความเสี่ยงที่มีผลกระทบต่อการดำเนินธุรกิจที่เป็นสาระสำคัญ

5.  การประเมินระบบการควบคุมภายในของบริษัทฯ
    ได้ปรับปรุงระบบการควบคุมภายในที่เกี่ยวข้องกับการดำเนินธุรกิจให้มีประสิทธิผล
    ทันต่อการเปลี่ยนแปลงของสภาพเศรษฐกิจ
    ผลการประเมินระบบการควบคุมภายในสอดคล้องกับความเห็นของผู้สอบบัญชีที่ได้ให้ความเห็นทุกไตรมาสและประจำปีว่าไม่พบประเด็นปัญหาหรือข้อบกพร่องที่เป็นสาระสำคัญ
    มีการวิเคราะห์สาเหตุและกำหนดแนวทางแก้ไขปัญหาและติดตามผลการแก้ไขอย่างต่อเนื่องและเป็นรูปธรรม

6.  งานตรวจสอบภายใน บริษัทฯ ยังไม่ได้มีงานตรวจสอบภายในเกิดขึ้น ในปี 2547
    เนื่องมาจากปริมาณงานและระบบการควบคุมภายในยังเพียงพอ ที่จะทราบ
    ปัญหาจากการปฏิบัติที่ต่างจากกฎหมาย ปัญหาการทุจริต
    การเพิ่มประสิทธิภาพ/ประสิทธิผลการปฏิบัติงาน
    แต่เพื่อให้มีการติดตามผลอย่างรวดเร็วและเป็นการป้องกัน เพื่อประโยชน์ต่อบริษัทฯ
    คณะกรรมการตรวจสอบจึงเสนอให้ในปี 2548
    จัดให้มีงานตรวจสอบภายในขึ้นเพื่อให้สอดคล้องกับการขยายงานของบริษัทที่มีปริมาณมากขึ้น
    และเพื่อช่วยเพิ่มประสิทธิภาพในการทำงานของฝ่ายจัดการ
    โดยรายงานตรงกับคณะกรรมการตรวจสอบต่อไป

อนึ่ง คณะกรรมการตรวจสอบได้ให้ความเห็นเสนอแนะต่อคณะกรรมการบริษัทฯ
เพื่อขออนุมัติต่อที่ประชุมผู้ถือหุ้นแต่งตั้ง นางสาวสมพร ดุลย์วิทย์ แห่งบริษัท ดีลอยท์ ทู้ช โธมัสสุ
ไชยยศ จำกัด เป็นผู้สอบบัญชีของบริษัทประจำปี 2548

ในนามคณะกรรมการตรวจสอบ

  []

  (ดร. ไชยยศ บุญญากิจ)

ประธานคณะกรรมการตรวจสอบ